CELEX: 32013R0740
Language: mt
Date: 2013-07-30 00:00:00
Title: Regolament ta’ Implimentazzjoni tal-Kummissjoni (UE) Nru 740/2013 tat- 30 ta’ Lulju 2013 dwar derogi mir-regoli tal-oriġini stabbiliti fl-Anness II tal-Ftehim Kummerċjali bejn l-Unjoni Ewropea u l-Istati Membri tagħha, fuq naħa, u l-Kolombja u l-Perù, fuq in-naħa l-oħra, li japplikaw għall-kwoti ta’ ċerti prodotti mill-Kolombja

31.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 204/40
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 740/2013
   tat-30 ta’ Lulju 2013
   dwar derogi mir-regoli tal-oriġini stabbiliti fl-Anness II tal-Ftehim Kummerċjali bejn l-Unjoni Ewropea u l-Istati Membri tagħha, fuq naħa, u l-Kolombja u l-Perù, fuq in-naħa l-oħra, li japplikaw għall-kwoti ta’ ċerti prodotti mill-Kolombja
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2012/735/UE tal-31 ta’ Mejju 2012 dwar l-iffirmar, f’isem l-Unjoni Ewropea, u l-applikazzjoni provviżorja, tal-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda, u l-Kolombja u l-Perù, min-naħa l-oħra (1), u b’mod partikolari l-Artikolu 6 tagħha,
   Billi:
   
               (1)
            
            
               Bid-Deċiżjoni 2012/735/UE, il-Kunsill awtorizza l-iffirmar, f’isem l-Unjoni, tal-Ftehim Kummerċjali bejn l-Unjoni Ewropea u l-Istati Membri tagħha, fuq naħa, u l-Kolombja u l-Perù, fuq in-naħa l-oħra (“il-Ftehim”). Skont id-Deċiżjoni 2012/735/UE, il-Ftehim għandu jiġi applikat fuq bażi provviżorja, sakemm jitlestew il-proċeduri pendenti għall-konklużjoni tiegħu. Il-Ftehim jibda japplika fuq bażi provviżorja mill-1 ta’ Awwissu 2013.
            
         
               (2)
            
            
               L-Anness II tal-Ftehim jikkonċerna d-definizzjoni tal-kunċett ta’ “prodotti oriġinarji” u l-metodi tal-kooperazzjoni amministrattiva. Għal għadd ta’ prodotti, l-Appendiċi 2A ta’ dak l-Anness jipprevedi derogi mir-regoli tal-oriġini stabbiliti f’dak l-Anness fil-qafas ta’ kwoti annwali. Għaldaqstant huwa meħtieġ li jiġu stipulati l-kundizzjonijiet għall-applikazzjoni ta’ dawn id-derogi għall-importazzjonijiet mill-Kolombja.
            
         
               (3)
            
            
               Il-kwoti stipulati fl-Appendiċi 2A tal-Anness II għandhom jiġu mmaniġġjati mill-Kummissjoni fuq bażi ta’ min jasal l-ewwel skont ir-Regolament tal-Kummissjoni (KEE) Nru 2454/93 tat-2 ta’ Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju (2).
            
         
               (4)
            
            
               L-intitolament għall-benefiċċju mill-konċessjonijiet tariffarji għandu jkun soġġett għall-preżentazzjoni tal-prova relevanti tal-oriġini lill-awtoritajiet doganali, kif previst fil-Ftehim.
            
         
               (5)
            
            
               Peress li l-Ftehim jidħol fis-seħħ fl-1 ta’ Awwissu 2013, dan ir-Regolament għandu japplika mill-istess data.
            
         
               (6)
            
            
               Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Ir-regoli tal-oriġini stipulati fl-Appendiċi 2A tal-Anness II tal-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda, u l-Kolombja u l-Perù, min-naħa l-oħra (minn hawn ‘il quddiem imsejjaħ “il-Ftehim”), japplikaw għall-kwoti stipulati fl-Anness ta’ dan ir-Regolament.
   Artikolu 2
   Sabiex jibbenifikaw mid-deroga stipulata fl-Artikolu 1, il-prodotti elenkati fl-Anness ikollhom magħhom prova tal-oriġini kif stabbilit fl-Anness II tal-Ftehim.
   Artikolu 3
   Il-kwoti elenkati fl-Anness jiġu mmaniġġjati mill-Kummissjoni skont id-dispożizzjonijiet tal-Artikoli 308a sa 308c tar-Regolament (KEE) Nru 2454/93.
   Artikolu 4
   Dan ir-Regolament jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Huwa jibda japplika mill-1 ta’ Awwissu 2013.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta’ Lulju 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 354, 21.12.2012, p. 1.
   
      (2)  ĠU L 253, 11.10.1993, p. 1.
   
      ANNESS
      
         Il-Kolombja
      
      Minkejja r-regoli għall-interpretazzjoni tan-Nomenklatura Magħquda, il-kliem użat għad-deskrizzjoni tal-prodotti għandu jitqies biss bħala kliem ta’ valur indikattiv, bil-kamp ta’ applikazzjoni tal-iskema preferenzjali li jkun deċiż, fi ħdan il-kuntest ta’ dan l-Anness, mill-kodiċi tan-NM kif ikunu jeżistu meta jiġi adottat dan ir-Regolament.
      
                  Ordni Nru
               
               
                  Kodiċi tan-NM
               
               
                  Deskrizzjoni tal-prodotti
               
               
                  Perjodu tal-kwota
               
               
                  Volum ta’ kwoti annwali
                  (f’tunnellati ta’ piż nett jekk mhux speċifikat mod ieħor)
               
            
                  09.7140
               
               
                  3920 
               
               
                  Pjanċi, folji, films, fojls u strixxi oħrajn, ta’ plastiks, mhux ċellolari u mhux rinfurzati, laminati, mirfudin jew ikkombinati b’mod simili ma’ materjali oħrajn
               
               
                  Mill-1 ta’ Awwissu sal-31 ta’ Lulju
               
               
                  15 000 
               
            
                  09.7141
               
               
                  6108 22 00 
               
               
                  Qliezet ta’ taħt tan-nisa jew il-bniet, maħdumin bil-labar jew bil-ganċ, b’fibri sintetiċi
               
               
                  Mill-1 ta’ Awwissu sal-31 ta’ Lulju
               
               
                  200 
               
            
                  09.7142
               
               
                  6112 31 
               
               
                  Malji tal-għawm tal-irġiel jew is-subien, maħdumin bil-labar jew bil-ganċ, b’fibri sintetiċi
               
               
                  Mill-1 ta’ Awwissu sal-31 ta’ Lulju
               
               
                  25 
               
            
                  09.7143
               
               
                  6112 41 
               
               
                  Malji tal-għawm tan-nisa jew il-bniet, maħdumin bil-labar jew bil-ganċ, b’fibri sintetiċi
               
               
                  Mill-1 ta’ Awwissu sal-31 ta’ Lulju
               
               
                  100 
               
            
                  09.7144
               
               
                  6115 10 
               
               
                  Maljerija b’kompressjoni gradwata (pereżempju, kalzetti għall-vini varikużi), maħdumin bil-labar jew bil-ganċ
               
               
                  Mill-1 ta’ Awwissu sal-31 ta’ Lulju
               
               
                  25 
               
            
                  09.7145
               
               
                  6115 21 00 
               
               
                  Pantyhose u tajts oħrajn, ta’ fibri sintetiċi, b’qies ta’ kull ħajta inqas minn 67 deċitexs, maħdumin bil-labar jew bil-ganċ
               
               
                  Mill-1 ta’ Awwissu sal-31 ta’ Lulju
               
               
                  40 
               
            
                  09.7146
               
               
                  6115 22 00 
               
               
                  Pantyhose u tajts oħrajn, ta’ fibri sintetiċi, b’qies kull ħajta ta’ 67 decitex jew iktar, maħdumin bil-labar jew bil-ganċ
               
               
                  Mill-1 ta’ Awwissu sal-31 ta’ Lulju
               
               
                  15 
               
            
                  09.7147
               
               
                  6115 30 
               
               
                  Maljerija oħra tan-nisa t-tul kollu jew li tasal sal- irkoppa, ta’ qies kull ħajta anqas minn 67 deċiteks, maħdumin bil-labar jew bil-ganċ
               
               
                  Mill-1 ta’ Awwissu sal-31 ta’ Lulju
               
               
                  25 
               
            
                  09.7148
               
               
                  6115 96 
               
               
                  Oħrajn, ta’ fibri sintetiċi, maħdumin bil-labar jew bil-ganċ
               
               
                  Mill-1 ta’ Awwissu sal-31 ta’ Lulju
               
               
                  175 
               
            
                  09.7161
               
               
                  7321 
               
               
                  Fuklari, stufi, gradilji, kukers (inklużi dawk b’bojlers sussidjarji għal tisħin ċentrali), barbikju, braċieri, ċrieki tal-gass, apparat għat tisħin tal-platti u tagħmir simili tad-dar mhux tal-elettriku, u bċejjeċ tagħhom, tal-ħadid jew l-azzar
               
               
                  Mill-1 ta’ Awwissu sal-31 ta’ Lulju
               
               
                  20 000  għadd ta’ oġġetti
               
            
                  09.7162
               
               
                  7323 
               
               
                  Oġġetti tal-mejda, tal-kċina jew oġġetti oħrajn tad-dar u bċejjeċ tagħhom, tal-ħadid jew l-azzar; suf tal-ħadid jew tal-azzar (iron jew steel wool); barraxxi għal borom u biċċiet għal brix jew illustrar, ingwanti u x-xorta, tal-ħadid jew tal-azzar
               
               
                  Mill-1 ta’ Awwissu sal-31 ta’ Lulju
               
               
                  50 000 
               
            
                  09.7163
               
               
                  7325 
               
               
                  Oġġetti oħrajn fonduti tal-ħadid jew l-azzar
               
               
                  Mill-1 ta’ Awwissu sal-31 ta’ Lulju
               
               
                  50 000